**Zadeva: POROČILO O RECENZIJSKEM PREGLEDU PROJEKTNE DOKUMENTACIJE**

Datum : 17.03.2022

Projektant : PROJEKT ECO d.o.o.

NA LAZU 25, 8000 NOVO MESTO

Odg.projektant : Boštjan Mikec, dipl.inž.el., IZS E-1739

Projekt št. : P-2021/24

Načrt št. : 1963/2021

Datum načrta : oktober 2021

Faza načrta : Projekt za izvedbo (PZI)

Predmet recenzije : UMESTITEVKROŽNEGA KRIŽIŠČA NA REGIONALNI CESTI R1-215/1162 TREBNJE – MOKRONOG V KM 0,9+50 V TREBNJEM

**3/3. NAČRT S PODROČJA ELEKTROTEHNIKE**

**“Načrt zaščite TK vodov in TK KK“**

Recenzent: Sebastjan ZELKO, dipl.inž.elek., IZS E-1603

**1. UVOD:**

Predmet poročila je recenzija projektne dokumentacije načrta za izvedbo, ki mora biti izdelana skladno z veljavno zakonodajo in Pravilnikom o projektni dokumentaciji.

Predmet recenzije je pregled usklajenosti dokumentacije z zahtevami naročnika in pregled skladnosti PZI projektne dokumentacije z veljavno zakonodajo in veljavnimi tehničnimi predpisi. Ob tem mora načrt dokazati varnost in zanesljivost objekta ter pripadajočih inštalacij. Ob pregledu načrta električnih inštalacij in električne opreme nismo ugotavljali medsebojne usklajenosti načrtov, saj je zanjo zadolžen vodja projekta. V primeru spremembe katerega od načrtov projekta, ki vplivajo na predmetni načrt, je to potrebno upoštevati. Upoštevati je potrebno tudi morebitne pripombe ostalih recenzentov. Poročilo je podano na osnovi pregleda prejete tiskane oblike projektne dokumentacije. Načrt s področja elektrotehnike “Načrt zaščite TK vodov in TK KK”, je izdelan na nivoju PZI dokumentacije, kar pomeni, da morajo biti vse rešitve podane na nivoju za izvedbo.

Projektantu podajamo naslednje pripombe, predloge oz. priporočila:

**2. UGOTOVITVE**

1. Naziv gradnje izpisati v celoti, kot je naveden v projektni nalogi in v projektu. Pripomba se upošteva, se uredi.
2. Kazalo načrta urediti v skladu z dejansko vsebino načrta. Pripomba se upošteva, se uredi.
3. V opisu obstoječega stanja so navedene TK instalacije Telekoma Slovenije d.d. in GVO d.o.o., v situacijah pa je narisana samo ena črta. Situacija se naj opremi s podatki o dejanski kabelski kanalizaciji ter številu in tipu kablov. Na podlagi teh podatkov se naj določi in na situaciji označi potrebna zaščita. Zaščita za cevi 2xPEHD Φ50 je verjetno drugačna kot za en kabel položen direktno v zemljo. Predvideni ukrepi so bili določeni na podlagi prejetih informacij TK upravljalca. Oba TK upravljalca sta tudi podala pozitivni mnenji na projektne rešitve.
4. Glede na zgornjo pripombo urediti popise. Ločiti popise zaščite TK vodov Telekoma Slovenije in optičnih vodov GVO d.o.o. Enako kot predhodna točka.
5. Popis postavka 3. V postavki je predviden ročni izkop do globine 0,8m. To verjetno ni potrebno v celotni globini izkopa opravljati ročno. Zgornji sloj se do neke globine (vsaj do opozorilnega traka) lahko opravi strojno. V postavki podati ocenjeno razmerje strojnega in ročnega izkopa (npr.: 40%strojno in 60% ročno). Komunalni upravljalci zahtevajo ročni izkop, zato smo takega v celoti tudi predvideli.
6. V tehničnem poročilu, popisih in na risbah je predvidena tudi izgradnja nove TK KK za prestavitev obstoječih zemeljskih vodov. Torej je predvidena nadomestna cevna kanalizacija. V kolikor se izkopi nove cevne kanalizacije izvedejo kot sopolaganje ob obstoječih vodih, se bo verjetno polagalo samo nove cevi, obstoječe kable pa se ne bo dodatno ščitilo. Če je temu tako se naj izkopi v popisih ustrezno korigirajo. Verjetno se po isti trasi ne bo kopalo enkrat za zaščito in drugič za polaganje novih cevi. Na območju obdelave zaščita TK omrežja ne poteka po isti trasi kot je predvidena nadomestna TK KK.
7. V popisih manjkajo postavke dobave in polaganja PVC cevi. Cevi so zajete v postavkah izdelave KK.
8. V popisih manjkajo postavke dobave in polaganja prerezanih PVC cevi. Cevi so zajete v postavkah izdelave zaščite.
9. Na situacijskih risbah označiti križanja z ostalimi komunalnimi vodi. Pripomba se upošteva, se uredi z dodano zbirno karto komunalnih vodov.
10. Na risbah vpisati samo vpise, ki tangirajo TK vode. Pripomba se upošteva, se uredi.
11. Na risbah manjka legenda Pripomba se upošteva, se uredi.

**Zaključek**

Projektant pripravi odgovore in pripombe smiselno upošteva v projektni dokumentaciji. Odgovore na pripombe in projektno dokumentacijo se dostavi v ponovni pregled.

Petrovče, 17.03.2022 recenzent:

Sebastjan ZELKO, dipl.inž.elek.

Novo mesto, 16.05.2022 Projektant oz. pooblaščeni inženir:

Boštjan Mikec, d.i.e.